במסגרת ההתמקדות שלנו השנה גם ברשויות המקומיות, פתחנו יחד עם הפעיל שלנו עידן בנימין בקמפיין "ערים שקופות" שבו אנו מבקשים ממועמדים לראשות העירייה להתחייב לחשוף את יומניהםבאופן אקטיבי. עדכון השקפת יומנים מקומיים לאחר תקופת חגים מנומנמת 😴 ארבע מועמדים חדשים בפרוייקט המשמים והסופר חשוב שמטרתו להפוך אחרי הבחירות המקומיות (סוף 2018) את היומן של ראשי […]
במסגרת ההתמקדות שלנו השנה גם ברשויות המקומיות, פתחנו יחד עם הפעיל שלנו עידן בנימין בקמפיין "ערים שקופות" שבו אנו מבקשים ממועמדים לראשות העירייה להתחייב לחשוף את יומניהם באופן אקטיבי.  עדכון השקפת יומנים מקומיים לאחר תקופת חגים מנומנמת 😴 ארבע מועמדים חדשים בפרוייקט המשמים והסופר חשוב שמטרתו להפוך אחרי הבחירות המקומיות (סוף 2018) את היומן של ראשי הערים לשקוף – כנורמה. מגיע לכם לדעת מה ראש העיר עושה! כיצד? ראש העיר יחשוב פעמיים לפני פגישות שהוא לא אמור לעשות לבד. בעלי עסקים ועסקנים למיניהם יתרחקו מסדר היום שלו. מעבר לכך, הבטחה כזו מעידה רבות על תפיסת השקיפות של המועמד – ושקיפות אנחנו אוהבים. שקיפות מונעת שחיתות. אנו בשנת בחירות מקומיות ולכן יש הזדמנות לדרוש מהמועמדים להבטיח כי כאשר ייבחרו יחשפו את היומן שלהם באופן שוטף! העדכון: בשבועות האחרונים הצטרפו 4 מועמדים חדשים שהתחייבו לפרסם את יומנם לציבור באופן אקטיבי בכל רבעון. נאחל לכל המועמדים בהצלחה. הם מצטרפים למועמדים נוספים מירושלים, כפר סבא, חיפה, נשר, חוף אשקלון, נתיבות, רמת גן, כוכב יאיר, כרמיאל, גן יבנה, גזר, שער הנגב, גדרה, אלפי מנשה ואשדוד שאת הפירוט שלהם תוכלו למצוא למטה.  זה כל כך משמח לראות כיצד אנחנו, הציבור, יכולים לשנות את סדר היום שמעניין את נבחרינו. לכן גם חשוב לנו לפרגן לכל אחד ואחת מהמצטרפים ליוזמה. הנה העדכון האחרון שבתוכו קישורים לעדכונים הקודמים. כמו-כן יצאנו בקריאה לנשים להתמודד ברשויות המקומיות – מתוך תקווה שהדבר יפחית את השחיתות (פרטים על הרעיון החתרני – פה). ולסיכום נזכיר שהצלחנו לראשונה בהיסטוריה לאגד את רוב הארגונים שפועלים למען טוהר מידות בקמפיין למען שקיפות ברשויות המקומיות. חברי הקואליציה החדשה נפגשו לאחרונה עם מנכ"ל משרד הפנים. נעדכן.  (מה עושים כדי שיתוקן)   הפנו לרכז המיזם עידן בנימין כל הבטחה כזו כדי שנוכל לרשום, לתעד ולפרגן! 